CELEX: 62021CB0273
Language: hu
Date: 2021-11-26 00:00:00
Title: C-273/21. sz. ügy: A Bíróság (hatodik tanács) 2021. november 26-i végzése (a Budapest Környéki Törvényszék [Magyarország] előzetes döntéshozatal iránti kérelme) – WD kontra Agrárminiszter (Előzetes döntéshozatal – A Bíróság eljárási szabályzatának 99. cikke – Mezőgazdaság – Közös agrárpolitika – 1307/2013/EU rendelet – Közvetlen támogatási rendszerek – A 4. cikk (1) bekezdésének c) és e) pontja – A 32. cikk (2) bekezdése – Egységes területalapú támogatás iránti kérelem – A „támogatható hektár” fogalma – Az ingatlan-nyilvántartás szerint repülőtérnek minősített terület – Mezőgazdasági célból történő tényleges használat)

2022.2.28.   
            
            
               HU
            
            
               Az Európai Unió Hivatalos Lapja
            
            
               C 95/5
            
         
      A Bíróság (hatodik tanács) 2021. november 26-i végzése (a Budapest Környéki Törvényszék [Magyarország] előzetes döntéshozatal iránti kérelme) – WD kontra Agrárminiszter
      (C-273/21. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - Mezőgazdaság - Közös agrárpolitika - 1307/2013/EU rendelet - Közvetlen támogatási rendszerek - A 4. cikk (1) bekezdésének c) és e) pontja - A 32. cikk (2) bekezdése - Egységes területalapú támogatás iránti kérelem - A „támogatható hektár” fogalma - Az ingatlan-nyilvántartás szerint repülőtérnek minősített terület - Mezőgazdasági célból történő tényleges használat)
      (2022/C 95/07)
      Az eljárás nyelve: magyar
      
         A kérdést előterjesztő bíróság
      
      Budapest Környéki Törvényszék
      
         Az alapeljárás felei
      
      
         Felperes: WD
      
         Alperes: Agrárminiszter
      
         Rendelkező rész
      
      A közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és a tanácsi rendelet 4. cikke (1) bekezdésének c) és e) pontját, valamint 32. cikkének (2) bekezdését úgy kell értelmezni, hogy a nemzeti jog szerint repülőtérként besorolt területet, amelyen azonban semmiféle repüléssel kapcsolatos tevékenységet nem végeznek, mezőgazdasági célra használt területnek kell minősíteni, ha azt állattenyésztés céljából ténylegesen állandó legelőként használják.
      
         (1)  HL C 252., 2021.6.28.